මෙම වසරේදි ක්ෂනික ලොතරැයි මුද්‍රණය සඳහා ප්‍රසම්පාදන ක්‍රියාවලිය සම්පූර්ණ කොට තිබූ ටෙන්ඩරයක් හිටපු අමාත්‍ය රවී කරුණානායකගේ අවශ්‍යතාව මත කැබිනට් තීරණයකින් නවතා ඇති බවද මෙහිදී හෙලි වුණා.එවකට මුදල් අමාත්‍යවරයාව සිටි මංගල සමරවීර මෙම ටෙන්ඩරය නැවත්වීම නිවැරදි තීරණයක් නොවන බවට නිරීක්ෂණයක් ද ලබා දී ඇති නමුත් කැබිනට් මණ්ඩලය තීරණය කර තිබුණේ මෙම ටෙන්ඩරය ඉවත් කිරීමටයි.ඒ අනුව ඇක්වා ෆ්ලැක්ස් ලංකා සමාගට හිමිවිය යුතුව තිබූ ක්ෂණික ලොතරැයි ටිකට්පත් මුද්‍රණය කිරීමේ ටෙන්ඩරය නවතා දැමීමට කැබිනට් මණ්ඩලයට බලපෑම් කර ඇත්තේ ප්‍රින්ට් කෙයාර් සෙකියුර් සමාගම බවටයි කෝප් කමිටුවේදී අනාවරණය වී ඇත්තේ.